Протопопов Петр Иванович

Протопопов Петр Иванович — Степан Аржаков аатынан колхоз ньирэй көрөөччүтэ, Социалистическай Үлэ Геройа.

 Олоҕун олуктара 
1914 сыллаахха Уотту нэһилиэгэрУотту нэһилиэгэ 1905 сыллаахха үөскээбит. 1954 сыллаахха Иккис Чочу нэһилиэгин кытта холбоһон, Чернышевскай нэһилиэгэ тэриллибит. дьадаҥы бааһынай дьиэ кэргэнигэр төрөөбүт. 1934 сылтын Уотту нэһилиэгэр тэриллибит колхозка үлэлээбит.

1959 сыллаахха Сталин аатынан колхозка1961 сылтан — Степан Аржаков аатынан колхоз, 1967 сылтан — совхоз. сүөһү иитиитигэр, ньирэй көрөөччүнэн үлэлээбит. Сэттэ сыллаах былааны толорууга үрдүк ситиһиилэммит.

ССРС Үрдүкү Сүбэтин Президиумун 1966 сыл кулун тутар 22 күнүнээҕи Ыйааҕынан Протопопов Петр Ивановичка Социалистическай Үлэ Геройун аата иҥэриллибит, Ленин уордьана уонна «Сиэрпэ уонна Балта» кыһыл сулус туттарыллыбыт.  

1968 сылтан совхоз, ньирэй иитиитигэр мөлтөх көрдөрүүлээх, Чочутааҕы салаатыгар үлэлээбит. Кыһамньылаах, дьаныардаах үлэтинэн ньирэйдэр орто эбии ыйааһыннарыгар үрдүк көрдөрүүлэри ситиспит: сайын сууккаҕа 800—850 г., кыһын — 400—450 г.

Петр Иванович үгүс партийнай, сүөһү иитээччилэр сүбэ мунньахтарыгар үлэтин-хамнаһын туһунан кэпсээбит, билиитинэн үллэстибит. Хас да төгүлүн ССКП Бүлүүтээҕи райкомун, 1971 сылтан — ССКП Саха обкомун чилиэннэринэн талылла сылдьыбыт.

ССРС профсоюзтарын XIV съеһин делегата.

Протопопов П. И. Кыайыы 40 сылын туолар өрөгөйдөөх парадыгар Кыһыл Болуоссакка (Москва) кыттыыны ылбыт.

 Наҕараадалара уонна ытык ааттара 
 Социалистическай Үлэ ГеройаОфициальный информационный портал Республики Саха (Якутия): Герои Социалистического Труда (1966)
 Ленин уордьана (1966)
 «Владимир Ильич Ленин төрөөбүтэ 100 сааһын бэлиэтээн» мэтээл (1970)
 «Аҕа дойду Улуу сэриитигэр 1941—1945 сс. Кыайыы отут сыла» мэтээл
 «Аҕа дойду Улуу сэриитигэр 1941—1945 сс. Кыайыы түөрт уон сыла» мэтээл
 «Аҕа дойду Улуу сэриитигэр 1941—1945 сс. Кыайыы 50 сыла» мэтээл
 «Аҕа дойду сэриитигэр 1941-1945 сс. килбиэннээх үлэ иһин» мэтээл
 «Үлэ бэтэрээнэ» мэтээл
 И. Сталинтан махтал сурук
 Бүлүү улууһун ытык киһитэОфициальный информационный портал Республики Саха (Якутия): Почетные граждане Вилюйского улуса 

 Аатын үйэтитии 
2014 сыл бэс ыйын 23 күнүгэр Чинэкэҕэ П. И. Протопопов 100 сааһыгар анаан ыһыах тэриллибит. Бу күн Чинэкэ нэһилиэгин икки Геройдарыгар — Петр Иванович Протопоповка уонна Семен Митрофанович Васильевка сквер аһыллыбыт. 

 Өссө маны көр 
Социалистическай Үлэ Геройдарын тиһигэ (Саха Сирэ)

 Быһаарыылар 

 Литература 
 Владимир Пестерев. История Якутии в лицах. — Якутск: «Бичик», 2001.
 Герои Социалистического Труда Якутской АССР: Биобиблиогр. справ. — Якутск, 1987. — С. 122—123.

 Сигэлэр 
 Официальный информационный портал Республики Саха (Якутия): Герои Социалистического Труда
 Официальный информационный портал Республики Саха (Якутия): Чернышевский наслег: Географическая и историческая справка о наслеге

Категория:Саха биллиилээх дьоно
Категория:Бүлүү улууһун ытык дьоно